stanford-oval/wikipedia huggingface dataset:
Selim Töyrä
Juhani Raattamaan muotokuva

Töyrä oli mukana Suomen taiteilijoiden näyttelyssä Ateneumissa vuonna 1897 lestadiolaista saarnamiestä Juhani Raattamaata esittävällä maalauksellaan. Maalaus julkaistiin Nuori Suomi -joulualbumin liitekuvana. Pekka Rönkkö luonnehti teosta:
»Se on kuin jokin van Gogh! Mies seisoo siinä en face, kädet korkeine korostuneine rystysineen lappeellaan mahaa ja rintaa vasten toinen toisensa yläpuolella, taustana on goghmainen kukallinen tapetti» 
( )
Muotokuvasta levitettiin kopioita laajasti Pohjois-Suomessa, -Ruotsissa ja -Norjassa.
Amerikkaan

Töyrä muutti Ylimuoniosta Tornioon vuonna 1901. Kaupungin säätyläisväestö koetti auttaa Töyrää ostamalla hänen taulujaan. Hän avioitui Senia Eveliina Jaakontytär Saarelan (1880–1909) kanssa. Töyrä osti morsiamelleen ompelukoneen, joka tekona kuohutti hänen auttajiaan. Töyrä ei taiteen teolla pystynyt elättämään itseään Torniossa, joten vuonna 1903 Töyrä muutti vaimoineen Yhdysvaltoihin. On mahdollista, että muutto Amerikkaan oli luonnollinen jatke hänen elämänfilosofialleen ja ehkä uskonnollisille näkymyksilleen. Vuonna 1906 Amerikassa oli 68 lestadiolaista kirkkoa ja 8 000 jäsentä.
Yhdysvalloissa Töyrän perheeseen syntyi neljä lasta. Vaimo palasi myöhemmin takaisin Suomeen, mutta Töyrä itse jäi siirtolaisena Yhdysvaltoihin etsimään parempia elämisen mahdollisuuksia. Töyrä omisti Chicagossa suuren kulissimaalaamon, mutta sen ylläpitäminen ei tyydyttänyt hänen taiteellista kunnianhimoaan. Niinpä hän möi sen ja muutti Los Angelesiin, jossa toimi pääasiassa muotokuvamaalarina. Asiakkainaan hänellä oli muun muassa useita tunnettuja filmitähtiä. Töyrä saavutti kuuluisuutta taidemaalarina ja hänet nimitettiin muun muassa Los Angelesin yliopiston taideprofessoriksi.[lähde? ]
Lestadiolaisuuden vaikutus

Töyrän uskonnollisuus tuli selvästi esille hänen vanhuudenpäivillään, jolloin hän oli kirjeitse yhteydessä kotikylänsä vanhojen ystävien kanssa. Fredrik ”Fetti” Muotka (1890–1960) on päätellyt, että Töyrä oli ”erikoinen kristillinen persoonallisuus, jonka uskonnollis-filosofisia mietelmiä on ns. tavallisen kristityn vaikea seurata”.
Selim Töyrä maalasi Yhdysvalloissa alttaritaulun kotikylänsä rukoushuoneelle. Ylimuonion rauhanyhdistys (myöh. Ylimuonion Rauhan Sana) oli lahjoittanut ennen sotia taulumateriaalit alttaritaulua varten Töyrälle.  Se sai vastineeksi vuonna 1937 maalatun taulun, joka saapui rullalle käärittynä ja purkuohjeiden kera Ylimuonioon 1940- ja 1950-luvun taitteessa. Töyrä kirjoitti, että maalauksen aihe oli syntynyt hänen unestaan. Maalauksessa Jeesus on Jordanin rannalla.
Muoniossa on myös toinen Töyrän maalaama alttaritaulu ”Blessing – Antakaa lasten tulla minun tyköni”. Los Angelesin suomalainen seurakunta lahjoitti maalauksen Muonion rukoushuoneyhdistykselle ja nykyisin se on sijoitettu Muonion kirkkoon. Rönkkö arvelee kirjassaan, että Töyrä saattaa teoksellaan ottaa kantaa 1800-luvun loppupuolen lestadiolaiskiistoihin. Siinä Töyrä tuntuu asettuneen Ies-Pietin lapsikasteajatuksen kannalle. Ies-Pieti oli kerran huomauttaunut: ”Jeesus käskee kastamaan kaikki ihmiset – hän ei tee poikkeusta lapsiin nähden”. Rönkkö katsoo, että varsinkin tämän teoksen tyyli muistuttaa huomattavasti eräitä 1800-luvun alkupuoliskolla maalattuja suomalaisia alttaritauluja ja muita uskonnollisia kuvia. Taulussa on esitetty Jeesuksen kaksinainen luonne, niin ihmisenä kuin Jumalan poikana, kahtiajakautuneena hahmona. Kuvassa on lisäksi lapsia, opetuslapsia ja epäileviä, ehkä fariseuksia. Kerrotaan, että Selim Töyrä olisi ikuistanut myös oman äitinsä tähän maalaukseen. Rönkön mielestä molemmat Muonion maalaukset ovat todistuksia lähinnä lestadiolaisuuden kaltaisista näkemyksistä kirkastumisesta, Jeesuksen nimeen saarnattavasta uskosta ja vahvasta pelastususkosta syntien anteeksisaamisineen. Töyrältä ostettiin alttaritauluja lukuisiin kirkkoihin Yhdysvalloissa.
Suomessa on säilynyt vähän Selim Töyrän teoksia. Hänen ennen Amerikkaan lähtöään jälkeensä jättämät teokset tuhoutuivat suurimmaksi osaksi sotien aikana. Monikaan ei osannut antaa näille töille arvoa, vaikka niillä olisi ollut ainakin paikallishistoriallista merkitystä.
Muonion kunta omistaa nykyisin muutamia Selim Töyrän tauluja. Kunnanvaltuuston istuntosalissa on ollut muun muassa taulu, jonka nimi on ”Ies Pietin Antti”. Se esittää kuuluisaa lestadiolaista saarnamiestä Pietari Antinpoika Wasaraa (1815–1896) peskissään.
Selim Töyrä kuoli Los Angelesissa vuonna 1958 83 vuoden ikäisenä.
Lähteet ja viitteet

Arrela, Veli: Villin Lännen ja Lapin maalari Selim Alfred Töyrä. Kaltio, 1987, nro 4, s. 154–155.
Rönkkö, Pekka: Noitarummusta kirkkauden kruunuun.  Pohjonen, 1985.
Aiheesta muualla

S. Toyra, Fitzgerald Ranch in Sunland/Tujunga, 1933.(kuva maalauksesta)
Blessing – Antakaa lasten tulla minun tyköni, Muonion kirkossa
Se parhaiten nauraa

| Se parhaiten nauraa> Le Dîner de cons |
| --- | --- |

Ohjaaja:  Francis Veber
Käsikirjoittaja:  Francis Veber
Perustuu:  Francis Veberin näytelmään
Tuottaja:  Alain Poiré
Säveltäjä:  Vladimir Cosma
Kuvaaja:  Luciano Tovoli
Leikkaaja:  Georges Klotz
Tuotantosuunnittelija:  Hugues Tissandier
Valmistustiedot
Valmistusmaa:  Ranska
Tuotantoyhtiö:  Gaumont
Levittäjä:  Gaumont Netflix
Ensi-ilta:  1998
Kesto:  80 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Se parhaiten nauraa (Le Dîner de cons) on Francis Veberin käsikirjoittama ja ohjaama ranskalainen komediaelokuva vuodelta 1998. Se perustuu Veberin omaan näytelmään, jota on esitetty suomeksi nimillä Joka toiselle kuoppaa kaivaa ja Se parhaiten nauraa...! .
Juoni

Yläluokkaisella ja varakkaalla seurueella on tapana pitää illalliskutsuja, jonne jokainen kutsuu tyhmimmän ihmisen jonka löytää kertomaan itsestään ja harrastuksestaan. Jälkeenpäin äänestetään voittajasta, ääliömäisimmän tyypin löytäneestä, ja pilaillaan vieraan kustannuksella. Nyt kustantaja Pierre Brochant (Thierry Lhermitte) on ”ääliönetsijän” avulla löytänyt vieraakseen tulitikuista nähtävyyksien pienoismalleja rakentavan valtiovarainministeriön virkamiehen François Pignonin (Jacques Villeret). Samana päivänä Brochant saa ensin golfkentällä noidannuolen ja joutuu vielä vaimonsa hylkäämäksi vähän ennen kuin Pignon saapuu. Brochant tarvitseekin nyt Pignonin apua asioidensa selvittämisessä, mutta tämä tekee kaiken mahdollisen Brochantin kannalta väärin. Pignonille paljastuu Brochantin veronkiertoasioita, ja Pignon kutsuu paikalle verotarkastajan. Brochant saa maistaa omaa lääkettään kaikkien typerien virheidensä vähitellen paljastuessa.
Rooleissa

| 0 | 1 | 2 |
| --- | --- | --- |
|  Jacques Villeret  | … |  François Pignon   |
|  Thierry Lhermitte  | … |  Pierre Brochant   |
|  Francis Huster  | … |  Juste Leblanc   |
|  Daniel Prévost  | … |  Lucien Cheval   |
|  Alexandra Vandernoot  | … |  Christine Brochant   |
|  Catherine Frot  | … |  Marlène Sasseur   |
|  Edgar Givry  | … |  Jean Cordier   |
|  Daniel Russo  | … |  Pascal Meneaux   |
|  Bernard Alane  | … |  Pascal Meneaux’n ääni   |
|  Christian Pereirra  | … |  tohtori Sorbier   |
|  Pétronille Moss  | … |  neiti Blond   |
Vastaanotto ja myöhempi arvostus

Elokuva sai kuusi César-ehdokkuutta, joista palkinnon voittivat Daniel Prévost ja Jacques Villeret rooleistaan ja Veber käsikirjoituksestaan.
Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Amerikkalaisversio

Jay Roach ohjasi tarinasta englanninkielisen muunnelman Dinner for Schmucks, joka sai ensi-iltansa vuonna 2010. Sen pääosia näytelevät Steve Carell ja Paul Rudd. Sitä on esitetty Suomessa Sub ja Ava-kanavilla 2014 ja 2015.
Aiheesta muualla

Se parhaiten nauraa Internet Movie Databasessa (englanniksi)
Se parhaiten nauraa Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Le Dîner de cons
Käännös suomeksi
Simonkylän koulu (Vantaa)

| Simonkylän koulu |
| --- | --- |

Sijainti:  Koivukyläntie 52, 01350 Vantaa
Koordinaatit:  60.3166°N, 25.0351°E
Tyyppi:  suomenkielinen yläkoulu
Rehtori:  Tommi Jokinen, apulaisrehtori Janne Asplund
Luokat:  6–9
Oppilaita:  749 (2019)
Verkkosivut
Simonkylän koulu on Vantaan Tikkurilan suuralueen Simonkylän kaupunginosassa toimiva peruskoulu (luokka-asteet 6–9). Oppilaita on 749 (lukuvuosi 2019). Yleisopetuksen luokkien lisäksi koulussa toimii valmistavan opetuksen ryhmä sekä joustavan perusopetuksen Jopo-luokka.
Simonkylän koulu on Vantaan Simonkylässä toimiva peruskoulun yläluokkien koulu.
Koulurakennus valmistui vuonna 1969. Koulun laajennus- ja saneeraushanke valmistui vuonna 2005. Keskimäärin luokilla on 21 oppilasta.
Aiemmin koulussa toimi myös lukio. Lukio siirtyi vaiheittain Tikkurilan lukion uusiin tiloihin 2000-luvun alkupuolella siten, että lukio-opetus Simonkylässä päättyi vuonna 2002.
Sebastian Hilli

Sebastian Hilli (s. 20. toukokuuta 1990 Helsinki) on suomalainen säveltäjä. Hilli on opiskellut säveltämistä Sibelius-Akatemiassa ja Univeristät für Musik und darstellende Kunst Wienissä Lauri Kilpiön, Michael Jarrellin ja Veli-Matti Puumalan johdolla. Hillin teokset kustantaa yksinoikeudella Schott Music.
Hillin teoksia ovat esittäneet muun muassa BBC National Orchestra of Wales, Tokion filharmoninen orkesteri, Radion sinfoniaorkesteri, Helsingin kaupunginorkesteri, Tapiola Sinfonietta, Keski-Pohjanmaan kamariorkesteri, Suomalainen kamariorkesteri, Ensemble Musikfabrik, Asko|Schönberg, Quatuor Bozzini, Slagwerk Den Haag, New European Ensemble, Insomnio Ensemble, ensemble recherche, Norbotten NEO, Uusinta Ensemble, Kamus Quartet sekä johtaneet muun muassa Ryan Bancroft, Hannu Lintu, Jukka-Pekka Saraste, Olari Elts, Leif Segerstam, André de Ridder ja Bas Wiegers.
Hillin toistaiseksi laajin teos on 45-minuuttinen Affekt, jonka kantaesitti 250-henkinen kuoro, Helsingin kaupunginorkesteri ja Leif Segerstam syksyllä 2017.
Kilpailut ja palkinnot

2019 Teosto-palkinto orkesteriteoksesta Snap Music (Yleisradion tilaus)
2018 Hilli valittiin Gaudeamus Award -sävellyskilpailun voittajaksi Utrechtissa, Hollannissa
2018 Finalisti 7. Christoph Delz -sävellyskilpailussa osana Lucerne Piano Festivaalia
2017 Orkesteriteos Reachings valittiin 64. International Rostrum of Composers alle 30-vuotiaiden sarjan voittajaksi
2015 Orkesteriteos Reachings voitti kansainvälisen Toru Takemitsu -sävellyskilpailun Tokiossa
Teokset > Orkesterille tai laajalle kokoonpanolle

Hibernation (2021-2022), isolle ensemblelle, elektroniikalle ja animaatiolle 24'
Honeymoon (2021), trumpetille ja isolle ensemblelle 28'
Miracle (2020), orkesterille 20'
Sundog (2020), vaskiyhtyeelle 10'
Cinema (2019-2020), jousiorkesterille 18'
Bird (2019), isolle ensemblelle 16'
Peach (2019), orkesterille tai isolle ensemblelle 9'
Snap Music (2017-2018), orkesterille 15'
Affekt (2016-2017), kuorolle ja orkesterille 45'
Reachings (2014), orkesterille 13'
Teokset > Kamarimusiikki

Butterfly Curve (2018), 16'
Psycho Wood (2018), 10'
Paraphrase III – ”Soave dolore” (2016), 13´
Paraphrase II – ”Giant steps and eden acid” (2016), 20´
Paraphrase I (2015), 9´
Elogio de la sombra (2015), 17´
confluence/divergence (2013-2015), 27´
Hypha (2013-2014), 10´
Stereoactive (2013-2014), 4´
Delta (2012), 6´
Teokset > Sooloteokset

The Tempered Suite (2019), mikrotonaaliselle kitaralle 16'
Rack and Pinion (2018), pianolle 15'
Aiheesta muualla

Sebastian Hillin kotisivut
Mussende

| Mussende |
| --- | --- |
 Mussende
 Koordinaatit: 11°7′12″S, 15°1′17″E 
Valtio:  Angola
Maakunta:  Cuanza Sul
Pinta-ala:  
 – Kokonaispinta-ala:  13 600 km²
Korkeus:  1 296 m
Väkiluku (2022):  103 996
 – Väestötiheys:  9,1 as./km²
Infobox OKVirheellinen NIMI-arvo: 
Mussende on kunta ja kaupunki Angolan länsiosissa, Cuanza Sulin maakunnassa. Kunnassa asui vuonna 2022 arvion mukaan 103 996 asukasta, ja sen pinta-ala on 13 600 neliökilometriä. Kunnan väkiluvun vuotuinen kasvu on noin 2,9 %. Väestöstä enemmistö puhuu portugalia ja on lukutaitoisia.
Musselburgh Links

Vanha startterin koppi
Musselburgh Links on golfkenttä Musselburghin kaupungissa Itä-Lothianissa, Skotlannissa. Sitä sanotaan maailman vanhimmaksi yhä toimivaksi golfkentäksi. Varhaisin dokumentti kertoo John Foulis of Ravelstonin hävinneen kentällä pelaamassaan ottelussa 3,05 puntaa vuonna 1672.
Kentän arvellaan olevan jopa 1100- tai 1200-luvulta. Kerrotaan myös, että Skotlannin kuningatar Maria Stuart olisi pelannut kentällä jo vuonna 1567.
Musselburgh Links, The Old Golf Course on 9-reikäinen kenttä ja sitä ympäröi vanha laukkarata. Siellä on pelattu The Open Championship kuusi kertaa, joista ensimmäinen vuonna 1874.
Siegfried Ruff

Siegfried Ruff (20. helmikuuta 1895 Cunersdorf – 3. helmikuuta 1946 Riiassa) oli saksalainen kenraalimajuri toisen maailmansodan aikana.
Ruff liittyi armeijaan 22. maaliskuuta 1913 ja palveli ensimmäisessä maailmansodassa 56:nnessa keisarillisen Saksan tykistörykmentissä. Ennen toista maailmansotaa hän palveli 1. tykistörykmentissä Wehrmachtissa ja XXV armeijakunnan komentajan adjutanttina. Ruff ylennettiin everstiluutnantiksi 1. helmikuuta 1938. Toisen maailmansodan alussa hän oli 291. ja 305. tykistörykmentissä ja ylennettiin everstiksi 1. tammikuuta 1942.  Vuonna 1942 Ruff siirtyi 401. jalkaväkidivisioonan komentajaksi, ja hänet ylennettiin kenraalimajuriksi 1. joulukuuta. Vuonna 1944 hän siirtyi Saksan hallinnon komendantiksi Riikaan ja palveli 1. helmikuuta 1945 lähtien 609. jalkaväkidivisioonan komentajana. Ruff sai ylennyksen kenraaliluutnantiksi 1. maaliskuuta 1945 ja hän sai ansioistaan kultaisen Saksan ristin ja ritariristin.
Sodan lopussa Ruff jäi puna-armeijan vangiksi ja joutui Riiassa vastaamaan sotaoikeuteen sotarikoksista. Hänet tuomittiin kuolemaan ja hirtettiin Riiassa vuonna 1946.
Aiheesta muualla

http://www.feldgrau.com/search-officers2.php?ID=1696
Sebastián Yatra

| Sebastián Yatra |
| --- | --- |
 Sebastián Yatra Latin Grammy -gaalassa Sevillassa Espanjassa marraskuussa 2023.
Henkilötiedot
Koko nimi:  Sebastián Obando Giraldo
Syntynyt: 15. lokakuuta 1994 (ikä 29) Medellín, Kolumbia
Ammatti:  laulaja-lauluntekijä
Muusikko
Taiteilijanimi:  Sebastián Yatra 
Tyylilajit:  pop, reggaeton
Soittimet:  kitara, piano
Levy-yhtiöt:  Universal Music Latino
Aiheesta muualla
sebastianyatra.com
  [ Muokkaa Wikidatassa ] [ ohje ]  
Sebastián Yatra, oikealta nimeltään Sebastián Obando Giraldo, (s. 15. lokakuuta 1994) on kolumbialaissyntyinen laulaja ja lauluntekijä. Hän käyttää artistinimenään hindinkielistä sanaa yatra.
Yatra syntyi Kolumbiassa ja muutti viisivuotiaana joidenkin perheenjäsentensä kanssa Miamiin Yhdysvaltoihin isän jäädessä työhön Kolumbiaan. Valmistuttuaan Sagemont Schoolista vuonna 2012 Yatra meni Bostonin yliopistoon opiskelemaan liiketoimintaa, mutta jätti opinnot pian kesken keskittyäkseen laulamiseen.
Vuoden 2013 singlestä ”El psicólogo” tuli hitti Kolumbiassa ja muualla Latinalaisessa Amerikassa. Myöhempiä menestyskappaleita olivat ”Traicionera” (2016) ja ”Tacones rojos” (2021). Esikoisalbumi Mantra (2018) nousi ykköspaikalle Billboardin Latin Pop Albums -listalla ja oli Latin Grammy -ehdokkaana.
Lin-Manuel Mirandan säveltämä ja Yatran esittämä ”Dos oruguitas” Disneyn animaatioelokuvassa Encanto (2021) oli ehdolla Oscar-palkinnon saajaksi. Kappale nousi Billboardin Hot 100 -listan 40 parhaan joukkoon.
Vuonna 2022 hän voitti kaksi Latin Grammy -palkintoa, paras pop-albumi (Best Pop Vocal Album) kolmannesta LP-levystään Dharma ja paras pop-kappale (Best Pop Song) kappaleestaan ”Tacones rojos”. Dharma oli myös Grammy-ehdokkaana parhaasta latinopop-albumista (Best Latin Pop Album) vuoden 2023 Grammy-gaalassa.
Diskografia (valikoima) > Albumit

Mantra (2018)
Fantasía (2019)
Dharma (2022)
Diskografia (valikoima) > EP:t

Extended Play Yatra (2017)
Diskografia (valikoima) > Singlet

”El psicólogo” (2013)
”Para olvidar” (2014)
”No me llames” (2015
”Como mirarte” (2015)
”Traicionera” (2016)
”Robarte un beso” (Carlos Vivesin kanssa, 2017)
”Alguien robó” (Nachon ja Wisinin kanssa, 2017)
”Bonita” (Juanesin kanssa, 2019)
"Chica ideal” (Guaynaan kanssa, 2020)
”Adiós” (2021)
”Tacones rojos” (2021)
”Dos oruguitas” (2021)
”Pareja del año” (Myke Towersin kanssa, 2021)
”Energía bacana” (2023)
”Vagabundo” (Manuel Turizon ja Beélen kanssa, 2023)
Käännös suomeksi
Shiho Kōhata

| Henkilötiedot |
| --- | --- | --- |
Koko nimi: Shiho Kōhata
Syntymäaika: 12. marraskuuta 1989 (ikä 34)
Syntymäpaikka: Hiroshima, Japani
Kansalaisuus:  Japani
Pelipaikka: Puolustaja
Pituus: 165 cm
Seurat
| Vuodet | Seura | O (M) |
| 2012–2018 2019– | Urawa Reds AS Harima Albion | 124 (9)  |
Maajoukkue
| 2014–2015 | Japani | 2 (0) |
 Seurajoukkueuran tilastot kattavat vain kansalliset sarjat.
Shiho Kōhata (jap. 高畑 志帆, Kōhata Shiho; s. 12. marraskuuta 1989 Hiroshima) on japanilainen jalkapalloilija.
Jalkapallomaajoukkue

Kōhata debytoi Japanin maajoukkueessa toukokuussa 2014. Hän on pelannut kaksi maaottelua.
Aiheesta muualla

Soccerway
Shani Davis
Henkilökohtaiset ennätykset

500 m: 34,78 (2009)
1 000 m: 1.06,42 (2009)
1 500 m: 1.41,04 (2009)
3 000 m: 3.41,43 (2017)
5 000 m: 6.10,49 (2006)
10 000 m: 13.05,94 (2006)
Aiheesta muualla

http://www.shanidavis.org/
Miesten 1 000 metrin pikaluistelun olympiavoittajat
Mestarien liigan kauden 2017–2018 pudotuspelit

Mestarien liigan kauden 2017–2018 pudotuspelit alkoivat 13. helmikuuta ja päättyvät 26. toukokuuta 2018 Kiovan olympiastadionilla Kiovassa, Ukrainassa pelattuun loppuotteluun, joka ratkaisi Mestarien liigan kauden 2017–2018 voittajan. Pudotuspelivaiheessa kilpaili yhteensä 16 joukkuetta.
Karsiutuneet joukkueet

| Lohko | Voittajat (Sijoitetut arvonnassa) | Toiseksi tulleet (Sijoittamattomat arvonnassa) |
| --- | --- | --- |
| A |  Manchester United |  Basel |
| B |  Paris Saint-Germain |  Bayern München |
| C |  Roma |  Chelsea |
| D |  Barcelona |  Juventus |
| E |  Liverpool |  Sevilla |
| F |  Manchester City |  Šah’tar Donetsk |
| G |  Beşiktaş |  Porto |
| H |  Tottenham Hotspur |  Real Madrid |
Neljännesvälierät > Ottelut

Juventus  v  Tottenham Hotspur
| Juventus  | 2–2 |  Tottenham Hotspur |
| --- | --- | --- |
|  Higuaín  2', 9' (rp.)  | Raportti |  Kane  35'  Eriksen  71'  |
Tottenham Hotspur  v  Juventus
| Tottenham Hotspur  | 1–2 |  Juventus |
| --- | --- | --- |
|  Son Heung-min  39'  | Raportti |  Higuaín  64'  Dybala  67'  |
Juventus voitti 4–3 yhteistuloksella.
Basel  v  Manchester City
| Basel  | 0–4 |  Manchester City |
| --- | --- | --- |
|  | Raportti |  Gündoğan  14', 53'  B. Silva  18'  Agüero  23'  |
Manchester City  v  Basel
| Manchester City  | 1–2 |  Basel |
| --- | --- | --- |
|  Gabriel Jesus  8'  | Raportti |  Elyounoussi  17'  Lang  71'  |
Manchester City voitti 5–2 yhteistuloksella.
Porto  v  Liverpool
| Porto  | 0–5 |  Liverpool |
| --- | --- | --- |
|  | Raportti |  Mané  25', 53', 85'  Salah  29'  Firmino  69'  |
Liverpool  v  Porto
| Liverpool  | 0–0 |  Porto |
| --- | --- | --- |
|  | Raportti |  |
Liverpool voitti 5–0 yhteistuloksella.
Sevilla  v  Manchester United
| Sevilla  | 0–0 |  Manchester United |
| --- | --- | --- |
|  | Raportti |  |
Manchester United  v  Sevilla
| Manchester United  | 1–2 |  Sevilla |
| --- | --- | --- |
|  Lukaku  84'  | Raportti |  Ben Yedder  74', 78'  |
Sevilla voitti 2–1 yhteistuloksella.
Real Madrid  v  Paris Saint-Germain
| Real Madrid  | 3–1 |  Paris Saint-Germain |
| --- | --- | --- |
|  Ronaldo  45' (rp.), 83'  Marcelo  86'  | Raportti |  Rabiot  33'  |
Paris Saint-Germain  v  Real Madrid
| Paris Saint-Germain  | 1–2 |  Real Madrid |
| --- | --- | --- |
|  Cavani  71'  | Raportti |  Ronaldo  51'  Casemiro  80'  |
Real Madrid voitti 5–2 yhteistuloksella.
Shakhtar Donetsk  v  Roma
| Shakhtar Donetsk  | 2–1 |  Roma |
| --- | --- | --- |
|  Ferreyra  52'  Fred  71'  | Raportti |  Ünder  41'  |
Roma  v  Shakhtar Donetsk
| Roma  | 1–0 |  Shakhtar Donetsk |
| --- | --- | --- |
|  Džeko  52'  | Raportti |  |
2–2 yhteistulos. Roma voitti vierasmaaleilla.
Chelsea  v  Barcelona
| Chelsea  | 1–1 |  Barcelona |
| --- | --- | --- |
|  Willian  62'  | Raportti |  Messi  75'  |
Barcelona  v  Chelsea
| Barcelona  | 3–0 |  Chelsea |
| --- | --- | --- |
|  Messi  3', 63'  Dembélé  20'  | Raportti |  |
Barcelona voitti 4–1 yhteistuloksella.
Bayern München  v  Beşiktaş
| Bayern München  | 5–0 |  Beşiktaş |
| --- | --- | --- |
|  Müller  43', 66'  Coman  53'  Lewandowski  79', 88'  | Raportti |  |
Beşiktaş  v  Bayern München
| Beşiktaş  | 1–3 |  Bayern München |
| --- | --- | --- |
|  Vágner Love  59'  | Raportti |  Thiago  18'  Gönül  46' (om.)  Wagner  84'  |
Bayern München voitti 8–1 yhteistuloksella.
Puolivälierät > Ottelut

Barcelona  v  Roma
| Barcelona  | 4–1 |  Roma |
| --- | --- | --- |
|  De Rossi  38' (om.)  Manolas  55' (om.)  Piqué  59'  L. Suárez  87'  | Raportti |  Džeko  80'  |
Roma  v  Barcelona
| Roma  | 3–0 |  Barcelona |
| --- | --- | --- |
|  Džeko  6'  De Rossi  58' (rp.)  Manolas  82'  | Raportti |  |
4–4 yhteistulos. Roma voitti vierasmaaleilla.
Sevilla  v  Bayern München
| Sevilla  | 1–2 |  Bayern München |
| --- | --- | --- |
|  Sarabia  31'  | Raportti |  Navas  37' (om.)  Thiago  68'  |
Bayern München  v  Sevilla
| Bayern München  | 0–0 |  Sevilla |
| --- | --- | --- |
|  | Raportti |  |
Bayern München voitti 2–1 yhteistuloksella.
Juventus  v  Real Madrid
| Juventus  | 0–3 |  Real Madrid |
| --- | --- | --- |
|  | Raportti |  Ronaldo  3', 64'  Marcelo  72'  |
Real Madrid  v  Juventus
| Real Madrid  | 1–3 |  Juventus |
| --- | --- | --- |
|  Ronaldo  90+8' (rp.)  | Raportti |  Mandžukić  2', 37'  Matuidi  61'  |
Real Madrid voitti 4–3 yhteistuloksella.
Liverpool  v  Manchester City
| Liverpool  | 3–0 |  Manchester City |
| --- | --- | --- |
|  Salah  12'  Oxlade-Chamberlain  21'  Mané  31'  | Raportti |  |
Manchester City  v  Liverpool
| Manchester City  | 1–2 |  Liverpool |
| --- | --- | --- |
|  Gabriel Jesus  2'  | Raportti |  Salah  56'  Firmino  77'  |
Liverpool voitti 5–1 yhteistuloksella.
Välierät > Ottelut

Bayern München  v  Real Madrid
| Bayern München  | 1–2 |  Real Madrid |
| --- | --- | --- |
|  Kimmich  28'  | Raportti |  Marcelo  44'  Asensio  57'  |
Real Madrid  v  Bayern München
| Real Madrid  | 2–2 |  Bayern München |
| --- | --- | --- |
|  Benzema  11', 46'  | Raportti |  Kimmich  3'  James  63'  |
Real Madrid voitti 4–3 yhteistuloksella.
Liverpool  v  Roma
| Liverpool  | 5–2 |  Roma |
| --- | --- | --- |
|  Salah  36', 45+1'  Mané  56'  Firmino  61', 69'  | Raportti |  Džeko  81'  Perotti  85' (rp.)  |
Roma  v  Liverpool
| Roma  | 4–2 |  Liverpool |
| --- | --- | --- |
|  Milner  15' (om.)  Džeko  52'  Nainggolan  86', 90+4' (rp.)  | Raportti |  Mané  9'  Wijnaldum  25'  |
Liverpool voitti 7–6 yhteistuloksella.
Loppuottelu

Real Madrid  v  Liverpool
| Real Madrid  | 3–1 |  Liverpool |
| --- | --- | --- |
|  Benzema  51'  Bale  64', 83'  | Raportti |  Mané  55'  |
Huomioita

↑  Shakhtar Donetsk pelasi kotiottelunsa Metalist-stadionilla, Harkovassa, vakituisen stadioninsa Donbas Arena, Donetsk sijasta Itä-Ukrainan sodan vuoksi.
Aiheesta muualla

Virallinen sivusto (englanniksi)
Scimitar

Scimitar tarkoittaa seuraavia asioita:
Scimitar, Ubisoftin pelimoottori
FV107 Scimitar, panssarivaunu
Britannian kuninkaallinen laivasto

HMS Scimitar (H21), Amiraliteetin S-luokan hävittäjä
HMS Scimitar (P271), Scimitar-luokan partiovene
HMS Scimitar (P284), Scimitar-luokan partiovene
Supermarine Scimitar, laivaston ilmavoimien hävittäjäkone 1950–1960-luvuilla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scimitar”, voi hakea sivunnimihaulla, laajalla sivunnimihaulla tai tekstihaulla.